CELEX: 32022R0225
Language: ro
Date: 2022-02-17 00:00:00
Title: Regulamentul (UE) 2022/225 al Consiliului din 17 februarie 2022 de modificare a Regulamentului (CE) nr. 314/2004 privind măsuri restrictive având în vedere situația din Zimbabwe

18.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 38/1
               
            
         REGULAMENTUL (UE) 2022/225 AL CONSILIULUI
         din 17 februarie 2022
         de modificare a Regulamentului (CE) nr. 314/2004 privind măsuri restrictive având în vedere situația din Zimbabwe
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia (PESC) 2022/227 a Consiliului din 17 februarie 2022 de modificare a Deciziei 2011/101/PESC privind măsuri restrictive având în vedere situația din Zimbabwe (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (CE) nr. 314/2004 al Consiliului (2) pune în aplicare o serie de măsuri prevăzute în Decizia 2011/101/PESC a Consiliului (3), inclusiv înghețarea fondurilor și a resurselor economice ale anumitor persoane și entități având în vedere situația din Zimbabwe.
                  
               
                     (2)
                  
                  
                     La 17 februarie 2022, Consiliul a adoptat Decizia (PESC) 2022/227, prin care se modifică articolul 10 din Decizia 2011/101/PESC, se elimină trei persoane de pe lista persoanelor și entităților cărora li se aplică măsurile restrictive, astfel cum figurează în anexa I la Decizia 2011/101/PESC, și se elimină anexa II la Decizia 2011/101/PESC a Consiliului care conține lista persoanelor pentru care măsurile restrictive sunt suspendate.
                  
               
                     (3)
                  
                  
                     La 17 februarie 2022, prin Regulamentul de punere în aplicare (UE) 2022/226 al Comisiei (4), anexa III la Regulamentul (CE) nr. 314/2004 a fost modificată în mod corespunzător.
                  
               
                     (4)
                  
                  
                     Prin urmare, este necesară o acțiune de reglementare la nivelul Uniunii pentru punerea în aplicare a Deciziei (PESC) 2022/227, în special în vederea asigurării unei aplicări uniforme de către operatorii economici din toate statele membre.
                  
               
                     (5)
                  
                  
                     Prin urmare, Regulamentul (CE) nr. 314/2004 ar trebui modificat în mod corespunzător,
                  
               ADOPTĂ PREZENTUL REGULAMENT:
         
            Articolul 1
            Regulamentul (CE) nr. 314/2004 se modifică după cum urmează:
            
                        1.
                     
                     
                        La articolul 6, se elimină alineatul (4).
                     
                  
                        2.
                     
                     
                        Se elimină anexa IV.
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 februarie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  A se vedea pagina 5 din prezentul Jurnal Oficial.
         
            (2)  Regulamentul (CE) nr. 314/2004 al Consiliului din 19 februarie 2004 privind măsuri restrictive având în vedere situația din Zimbabwe (JO L 55, 24.2.2004, p. 1).
         
            (3)  Decizia 2011/101/PESC a Consiliului din 15 februarie 2011 măsuri restrictive având în vedere situația din Zimbabwe (JO L 42, 16.2.2011, p. 6).
         
            (4)  A se vedea pagina 3 din prezentul Jurnal Oficial.